《光、威、裒姊妹三人少孤而始妍乃有是作…因次其韵》
唐代·鱼玄机

昔闻南国容华少，今日东邻姊妹三。妆阁相看鹦鹉赋，

碧窗应妹凤凰衫。红芳满院参差折，绿醑盈杯次第衔。

恐向瑶池曾作女，谪来尘世未为男。文姬有貌终堪比，

西子无言我更惭。一曲艳歌琴杳杳，四弦轻拨语喃喃。

当台竞斗青丝发，对月争夸白玉簪。小有洞中松露滴，

大罗天上柳烟含。但能为雨心长在，不怕吹箫事未谙。

阿母几嗔花下语，潘郎曾向梦中参。暂持清句魂犹断，

若睹红颜死亦甘。怅望佳人何处在，行云归北又归南。

作者简介：鱼玄机，女，晚唐诗人，长安（今陕西西安）人。初名鱼幼微，字蕙兰。咸通（唐懿宗年号，844—874）中为补阙李亿妾，以李妻不能容，进长安咸宜观出家为女道士。后被京兆尹温璋以打死婢女之罪名处死。鱼玄机性聪慧，有才思，好读书，尤工诗。与李冶、薛涛、刘采春并称唐代四大女诗人。鱼玄机其诗作现存五十首，收于《全唐诗》。有《鱼玄机集》一卷。其事迹见《唐才子传》等书。